stanford-oval/wikipedia huggingface dataset:
ממשלת הודו
הערות שוליים

↑  Integrated Government Online Directory, Union Government, Ministries, igod.gov.in
↑  "Article 300 in The Constitution Of India 1949".
↑  Subramanian, K. (17 ביוני 2014). "A prime ministerial form of government". The Hindu. ISSN 0971-751X. OCLC 13119119. נבדק ב-9 במרץ 2018. {{cite news}}:  (עזרה)
↑  "Government of India, Structure of Government India". elections.com. 8 בינואר 2018. {{cite web}}:  (עזרה)
↑  "Constitution of India's definition of India". Indiagovt.in. אורכב מ-המקור ב-11 בנובמבר 2019. {{cite web}}:  (עזרה)
↑  "Legal services India on Criminal laws in India". Legal Services India. נבדק ב-11 באפריל 2018. {{cite web}}:  (עזרה)
↑  Dheeraj Kumar Tiwari. "Structure of Indian Legal System: and Development". International Journal of Law and Legal Jurisprudence Studies. נבדק ב-19 במאי 2017. {{cite news}}:  (עזרה)
↑  A. M., Buckley (2012). India. Edina, Minnesota: ABDO Publishing Company. ISBN 978-1-61787-625-7. OCLC 767886738.
↑  Arnull, Elaine; Fox, Darrell (29 ביוני 2016). Cultural Perspectives on Youth Justice: Connecting Theory, Policy and International Practice (באנגלית). Springer. ISBN 978-1-137-43397-8. {{cite book}}:  (עזרה)
↑  Pratiyogita Darpan (במרץ 2007). Pratiyogita Darpan. Pratiyogita Darpan. p. 60. {{cite book}}:  (עזרה)
↑  Bakshi, Parvinrai Mulwantrai (2010). The Constitution of India (10th ed.). New Delhi: Universal Law Pub. Co. p. 48. ISBN 978-8175348400. OCLC 551377953.
↑  Oldenburg, Philip (2010). India, Pakistan, and Democracy: Solving the Puzzle of Divergent Paths. Taylor & Francis. p. 71. ISBN 978-0-415-78018-6.
↑  Kumar; Rajesh. Universal's Guide to the Constitution of India Pg no. 72.
↑  "Archived copy" (PDF). אורכב מ-המקור (PDF) ב-16 באפריל 2016. נבדק ב-16 ביולי 2016. {{cite web}}:  (עזרה);  (עזרה)
↑  "Indian voter population is 900 million". The Economic Times. 10 במרץ 2019. {{cite web}}:  (עזרה)
| --- | --- |
בקרת זהויות :  ISNI: 0000 0001 0683 2228  VIAF: 127250499   WorldCat (עם VIAF): 127250499 
מתחם רשטרפטי בהוון, עם בלוק צפון ודרום, שבו נמצאים משרד ראש הממשלה, מזכירות הממשלה, משרד הביטחון ועוד.
המבנה הארגוני הטיפוסי של "מחלקה" בממשלת הודו.
ה'תשע"ג

ה'תשע"ג (5,773) ובקיצור תשע"ג – היא שנה עברית  אשר החלה ביום א' בתשרי, אור ל-17 בספטמבר 2012, והסתיימה ביום כ"ט באלול, 4 בספטמבר 2013.
המולד של תשרי חל ביום ראשון, 7 שעות ו-1034 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה חמישית לשמיטה, ושנת 16 במחזור העיבור ה-304. תקופת ניסן שבשנה זו היא תחילת שנת 5 (סימנה הלבא) במחזור השמש ה-207.
שנה זו היא שנת 1,944 לחורבן הבית, ושנת 2,324 לשטרות.
מדינת ישראל חגגה ביום העצמאות ה'תשע"ג 65 שנות עצמאות.
אירועים

כ"ט בחשוון – צה"ל פותח במבצע עמוד ענן עם חיסולו של אחמד ג'עברי, מפקד הזרוע הצבאית של החמאס. המבצע הסתיים כעבור שבוע בח' בכסלו בהכרזה על הפסקת אש.
י"א בשבט – הבחירות לכנסת התשע עשרה.
ז' בניסן – השבעת ממשלת ישראל השלושים ושלוש
ט' בניסן – נשיא ארצות הברית ברק אובמה החל ביקור בן שלושה ימים בישראל
כ"ח בניסן – הפעם הראשונה שתקופת שמואל נפלה בתאריך זה
י"א בסיוון – הרצח בסניף בנק הפועלים בבאר שבע
א' באב – הפעם הראשונה שתקופת שמואל נפלה בחודש אב
י"ז באב – בחירות לרבנות הראשית לישראל במסגרתם נבחרו הרב יצחק יוסף והרב דוד לאו
נולדו

ט"ו באב – הנסיך ג'ורג' מוויילס, השני בסדר הירושה לכתר הבריטי
נפטרו

ב' בתשרי – חיים חפר, פזמונאי ישראלי
כ"ה בתשרי – רבי אברהם גנחובסקי
כ' בכסלו – רבי עמרם יצחק זקס
כ"ו בכסלו – ענת גוב, מחזאית ישראלית
כ"ז בכסלו – רבי מנדל וינבך
ו' בטבת – אמנון ליפקין-שחק, הרמטכ"ל ה-15 של צה"ל ושר בממשלת ישראל
י"ט בטבת – הרב אברהם יעקב מסדיגורה – האדמו"ר מסדיגורה וחבר במועצת גדולי התורה
כ"ו בטבת – רבי משה ארנסטר
כ"ז בטבת – רבי שלמה ברוודה
ג' בשבט – רבי יעקב בלוי
ז' בשבט – רון נחמן, ראש עיריית אריאל וחבר כנסת
כ"ו בשבט – מנחם אלון, המשנה לנשיא בית המשפט העליון לשעבר
ל' בשבט – דוד הרטמן, רב ליברלי ומייסד מכון שלום הרטמן
ז' באדר – שמואל קראוס, זמר ישראלי
י"ג באדר – יוסף פרידנזון, עיתונאי ועסקן יהודי אורתודוקסי בארצות הברית
כ"ג באדר – הרב מנחם פרומן, הרב של תקוע ופעיל שלום
ה' בניסן – מרינה סולודקין, חברת כנסת
ה' בניסן – רוחמה שיין, סופרת ומחנכת חרדית
כ"ה בניסן – אמנון דנקנר, פובליציסט וסופר
ב' באייר – הרב יעקב יוסף, רב וחבר כנסת
כ"ב באייר – דבורה עומר, סופרת ילדים ונוער
ג' בתמוז – הרב יהושע ישעיה נויבירט, רב וראש ישיבה, מחבר הספר שמירת שבת כהלכתה
פרסי ישראל

יורם בילו – חקר הסוציולוגיה והאנתרופולוגיה
גדעון דגן – חקר מדעי כדור הארץ וחקר האטמוספירה
אליהו הכהן – מפעל חיים – תרומה מיוחדת לחברה ולמדינה
חוה טורניאנסקי – חקר לשונות היהודים וספרויותיהם וחקר התרבות העממית
אדם מזור – תחום האדריכלות והעיצוב
רון נחמן (לאחר מותו) – מפעל חיים – תרומה מיוחדת לחברה ולמדינה
נתן נלסון – חקר מדעי החיים
נולה צ'לטון – תחום אמנות הבמה
יוסף קפלן – חקר ההיסטוריה של עם ישראל
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
י' באייר חל בשבת, ולכן יום הרצל נדחה ליום ראשון י"א באייר.
התייעלות אנרגטית

התייעלות אנרגטית הוא כינוי כללי להפחתת הצריכה והגברת הנצילות במערכות הצורכות אנרגיה כגון מערכות מיזוג אוויר, מערכות שאיבה, מוצרים חשמליים, תאורה מלאכותית ועוד. השגת התייעלות אפשרית גם באמצעים כגון בידוד תרמי של מבנים, המאפשר למערכות חימום ומיזוג אוויר להשתמש בפחות אנרגיה להשגת תנאי פנים נוחים או התקנת חלונות מרובים או תקרה שקופה המאפשרים להימנע מהדלקת תאורה מלאכותית באמצע היום.
דרכים להתייעלות אנרגטית בתעשייה

ישנן מספר דרכים בהן ניתן לייעל את השימוש באנרגיה:
שדרוג המכונה  - ישנן מכונות רבות אשר מבזבזות אנרגיה באופן בלתי מבוקר, כאשר בדיקה פשוטה תאפשר ייעול וחיסכון באנרגיה.
מיחזור חום - ניתן לנצל את פעילות המתקנים והמכונות כדי לחמם מים כתוצר נלווה של המכונה, וכך לאפשר התייעלות ברכישת חומרים אנרגטיים בעלויות כספיות גבוהות, כדלק, סולר וגז, והורדת צריכת האנרגיה במפעל.
ציפוי שמשות - באמצעות ציפויי שמשות לסינון הקרינה האינפרא אדומה של השמש ניתן להפחית את הצורך במיזוג חלל המבנה עד 50% מהצריכה הרגילה למיזוג ללא הציפוי. יתרון נוסף ללא קשר לחסכון באנרגיה קשור להפחתת הסינוור של השמש למשל ברכב. החיסרון הוא שציפויים אלו אינם משנים צבע, דבר שגורם לכך שהם ממשיכים להיות כהים גם בחושך, דבר שמקשה על צפייה החוצה מהחלון בלילה.
אחת השיטות היעילות למציאת דרכים להתייעלות באנרגיה היא ביצוע סקר אנרגיה, אשר מהווה סקירה מקיפה של מערכי האנרגיה.
ראו גם

טביעת רגל פחמנית
בנייה ירוקה
מסע התעמולה Cool Biz
לאג'נה (אנטומיה)

| --- | --- |
 שיוך:  מערכת שיווי המשקל 
 תיאור ב:  האנטומיה של גריי (מהדורה 20) (1054) 
 
לאג'נה (באנגלית: lagena; מיוונית: λάγηνος; פונטית: lágēnos; בתרגום: בקבוק) הוא מבנה המצוי באוזן האדם ובעלי חיים אחרים.
באנטומיה של האדם

באוזן, הקצוות של הדוקטה הקוכליארית (ductus cochlearis) סגורות; החלק העליון נקרא לאג'נה והוא מחובר לקופולה הקוכליארית (cupula) בחלק העליון של ההליקוטרמה (helicotrema); החלק התחתון מונח בחלק האחורי במערכת שיווי המשקל (הווסטיבולה, vestibule), שבמרכז מבוך העצם (Bony labyrinth).
בדגים ובדו-חיים

הלאג'נה היא חלק ממערכת שיווי המשקל בדגים ובדו-חיים. היא מכילה אוטולית (בשם אסטריסקי, asterisci – אוטולית היא מבנה סידן פחמתי בסקולה (Saccule) שבאוזן הפנימית). בדגים, הלאג'נה מעורבת בשמיעה וברישום התאוצה הליניארית האנכית, ובדו-חיים – רק ברישום התאוצה הליניארית.
שנות ה-30 של המאה ה-12

שנות ה-30 של המאה ה-12 היו העשור הרביעי של המאה ה-12, החלו ב-1 בינואר 1130 והסתיימו ב-31 בדצמבר 1139.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

1133 – צבא נוצרי מטולדו הגיע עד לשערי סביליה ומושל העיר נהרג בקרב. העיר לא נכבשה כתוצאה מהגעת תגבורת.
1134 – הצבא בפיקוד אלפונסו הראשון, מלך אראגון התחיל מצור על עיר קטנה. הצבא הופתע על ידי כוח חילוץ ומלך נפצע קשה בקרב. תוך זמן קצר הוא נפטר.
25 ביולי 1139 – אפונסו אנריקש מביס בקרב אוריקה את המורים המוסלמים בחזית הדרומית בפורטוגל ומוכתר למלכה הראשון של פורטוגל, בשם אפונסו הראשון
אירועים בולטים בעולם > מלחמה ופוליטיקה > סכסוכים לאומיים ואזוריים

1136 – תושבי נובגורוד מורדים בנסיך וסוולוד ומדיחים אותו.
אירועים בולטים בעולם > מלחמה ופוליטיקה > אירועים פוליטיים משמעותיים

23 בפברואר 1130 – האפיפיור אינוקנטיוס השני נכנס לתפקידו (נבחר ב-14 בפברואר)
1139 – ועידה הלאטרנית השנייה.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
11 באוקטובר 1138 – רעידת האדמה בחלב (1138): מתרחשת רעידת האדמה בחלב המוערכת כשלישית בחומרתה בהיסטוריה על פי מספר ההרוגים, כ-230 אלף בני אדם
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
1132 – התותח הראשון הומצא בסין.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

מפת ארץ ישראל והארצות סמוכות בשנת 1135.
ננסי קרס

| --- | --- |

ננסי קרס, 2007
 לידה:  20 בינואר 1948 (בת 76) באפלו, ניו יורק, ארצות הברית 
 שם לידה:  Nancy Anne Koningisor 
 מדינה:  ארצות הברית 
 שם עט:  Anna Kendall 
 מקום לימודים:  אוניברסיטת המדינה של ניו יורק בפלטסבורו 
 שפות היצירה:  אנגלית 
 סוגה:  מדע בדיוני, פנטזיה 
 יצירות בולטות:  קבצנים בספרד 
 בן או בת זוג:  Jack Skillingstead (2011–?) 
 פרסים והוקרה:  פרס נבולה לסיפור קצר (1985)  פרס הוגו לרומן הטוב ביותר (2009)  פרס נבולה לנובלה הטובה ביותר (2007)  פרס נבולה לנובלה הטובה ביותר (2012)  פרס נבולה לנובלה הטובה ביותר (2014)  פרס לוקוס לנובלה (2013)  פרס לוקוס לנובלה (2015)  פרס לרומן מדע בדיוני על שם ג'ון וו. קמפבל (2003)  פרס תאודור סטרג'ן (1997)  פרס נבולה לנובלה הטובה ביותר (1991)  פרס נבולה לנובלה הטובה ביותר (1997)  פרס הוגו לרומן הטוב ביותר (1992)  פרס הדמיון הגדול (1995)  פרס הוגו לרומן הטוב ביותר (1992) 
 nancykress.com
 
ננסי קרֵס (באנגלית: Nancy Kress; נולדה ב-20 בינואר 1948) היא סופרת אמריקאית, שעוסקת בעיקר בתחום המדע הבדיוני וספרות ספקולטיבית. מרבית ספריה נסובים סביב העתיד הקרוב וחוקרים את השלכותיהן התרבותיות של התקדמויות מדעיות שונות. תמה חוזרת בספריה היא שינויים ביולוגיים וגנטיים.
ביוגרפיה

קרס נולדה בשם ננסי אן קונינגיזור (Nancy Anne Koningisor) בעיר באפלו שבניו יורק. היא גדלה בעיר אורורה המזרחית (East Aurura) באותה מדינה, וסיימה את לימודי התואר הראשון באוניברסיטת ניו יורק שבעיר פלאטסבורג (Plattsburgh). ב-1973, בהיותה בת 25, נישאה למייקל ג'וזף קרס. לשניים נולדו שני ילדים. הזוג התגרש ב-1984, וקרס החלה עובדת בסוכנות פרסום, במקביל לפרסום ספרי מדע בדיוני. היא עברה לעבודה ספרותית במשרה מלאה ב-1990, בעקבות הצלחת הנובלה "קבצנים בספרד". בשנת 1998 נישאה מחדש לצ'ארלס שפילד, נישואים שנמשכו עד שנת 2002, אז נפטר שפילד מגידול סרטני במוחו. קרס חיה כיום (2008) ברוצ'סטר, ניו יורק, עם ילדיה הבוגרים.
קריירה ספרותית

קרס פרסמה נובלות ורומנים, מסות וחיבורים. ספרה הראשון, The Earth Dwellers, יצא לאור ב-1976 ופורסם במגזין GALAXY, אך היא התפרסמה באופן בולט עם הוצאתו לאור של הספר קבצנים בספרד, ב-1990. ספר זה החל כנובלה שפורסמה במגזין המדע הבדיוני של אייזיק אסימוב (Isaac Asimov's Science Fiction Magazine) וזכה בפרסי נבולה והוגו באותה שנה. מאוחר יותר, הורחבה הנובלה לרומן באורך מלא, שיצא לאור ב-1993. לספר נוספו שני ספרי המשך: קבצנים ובררנים (1994) וקבצנים רוכבים (1996) - ידועים בשם "טרילוגיית חסרי השינה".
בנוסף, כתבה מספר מאמרים בנושא הוראת הכתיבה:
1993 - Beginnings, Middles & Ends
1998 - Dynamic Characters: How to Create Personalities That Keep Readers Captivated
2005 - Characters, Emotion & Viewpoint
ספרים בולטים נוספים

1981 - Prince of the Morning Bells
1984 - The Golden Grove
1985 - The White Pipes
1985 - Trinity and Other Stories
1988 - An Alien Light
1989 - The Price of Oranges
1990 - Brainrose
1993 - The Aliens of Earth
1996 - Oaths and Miracles
1998 - Maximum Light
1998 - Stinger
1998 - Beaker's Dozen
1999 - Yanked
2000 - הסתברות לבנה, Probability Moon
2001 - הסתברות חמה, Probability Sun
2002 - Probability Space
2003 - Crossfire
2003 - Nothing Human
2004 - Crucible
בשנת 2008 מתוכננים לצאת לאור שני ספרים נוספים: Dogs (רומן) ו-Nano Comes to Clifford Falls: And Other Stories (אסופת סיפורים קצרים).
בישראל

כמה מספריה של קרס תורגמו לעברית בהוצאת אודיסיאה:
קבצנים בספרד
קבצנים ובררנים
קבצנים רוכבים
הסתברות לבנה
הסתברות חמה
הסתברות חלל
כמו כן, שניים מסיפוריה הקצרים פורסמו בעברית במגזין מרקורי:
שמורת ביצות
הילדה המפורסמת ביותר בעולם
חתלתול אקוסטי

חתלתול אקוסטי היה מיזם של ה-CIA האמריקני בשנות ה-60 של המאה ה-20, שבמסגרתו הוצע להשתמש בחתול כאמצעי ריגול.
בהליך שארך כשעה, וטרינר מנתח שתל מיקרופון בתעלת אוזנו של חתול, משדר רדיו קטן בבסיס גולגולתו וחוט חשמל דק אל תוך פרוותו סמוך לעמוד השדרה. ניתוח זה אפשר לחתול להקליט את סביבתו ולשדר באופן שאינו מחשיד. ויקטור מרצ'טי, סוכן CIA לשעבר, אמר שעלות פרויקט "החתלתול האקוסטי" הייתה כעשרים מיליון דולר.
המשימה הראשונה במסגרת הפרויקט, הייתה לצותת לשני אנשים בחצר מחוץ לשגרירות רוסיה בשדרת ויסקונסין שבוושינגטון. החתול שוחרר בקרבת מקום, אך כמעט מיד נדרס למוות על ידי מונית[דרוש מקור]. גרסה שונה של האירועים מסר בשנת 2013 רוברט וואלאס, סוכן לשעבר של אגף הטכנולוגיה ב-CIA, שאמר שעקב קשיים באימון החתול הוחלט לבטל את הפרויקט, וכי "הציוד הוצא מגופו של החתול, החתול נתפר מחדש, וחי חיים ארוכים ושמחים אחר כך". זמן קצר לאחר מכן הפרויקט הוחשב ככישלון והוצהר כבזבוז מוחלט.
פרויקט החתלתול האקוסטי בוטל בשנת 1967. המידע עליו נחשף ב-2001, כאשר הותרו לפרסום חלק מן המסמכים של ה-CIA. במזכר סיכום (שחלקים ממנו צונזרו) נכתב שחוקרי ה-CIA האמינו שהם יוכלו לאמן חתולים לנוע במרחקים קצרים, אבל ש"גורמי האווירה והבטיחות שבשימוש טכניקה זו במצבים מציאותיים הכריחו אותנו להגיע למסקנה שלמען המטרה (נמחק) שלנו, זה לא יהיה מעשי".
הערות שוליים

↑  Julian Borger (11 בספטמבר 2001). "Project: Acoustic Kitty". The Guardian Newspaper. {{cite news}}:  (עזרה)
↑  U.S. Central Intelligence Agency (במרץ 1967). "Views on Trained Cats Use" (PDF). George Washington University. נבדק ב-21 במרץ 2014. {{cite web}}:  (עזרה)
תיארוך

ערך זה עוסק בשיטות לקביעת גילם של ממצאים מהעבר. אם התכוונתם לקביעת תאריך, ראו .
תיארוך הוא פעולה, במגוון שיטות, לשם קביעת גילם של שרידים מהעבר – כגון סלעים, מינרלים, מאובנים, ממצאים ארכאולוגיים וביולוגיים; אירועים – כמו רעידת אדמה, שבר או מחדר; או תהליכים – הצפה (של ים), המסה, או התמרה.
הפועל גזור השם "תִּאֲרֵךְ" (במובן קבע תאריך) הוא חידושו של המילונאי ראובן אלקלעי (לפי הכתוב במילונו).
שיטות תיארוך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. מתייחס רק לגאולוגיה ופרהיסטוריה, חסרה התייחסות לתיארוך בהיסטוריה.
שיטות תיארוך > תיארוך רדיומטרי

תיארוך רדיומטרי כולל שיטות שונות המבוססות על ידיעת קצב הדעיכה הרדיואקטיבית של איזוטופים טבעיים, ושיעורו של קצב זה בעת המדידה. בין שיטות התיארוך הרדיומטרי:
תיארוך פחמן-14 – משמש לתיארוך ממצאים גאולוגיים וארכאולוגיים שיש בהם חומרים אורגניים, יעיל לתיארוך עד טווח של כ-60,000 שנים.
תיארוך אורניום-תוריום – משמש לתיארוך ממצאים מבוססי פחמן לטווחים של מאות אלפי שנים.
תיארוך אשלגן-ארגון – משמש לתיארוך סלעים ומינרלים בטווח ארוך של מיליוני שנים. נגזרת של שיטה זו היא תארוך ארגון-ארגון, המשמש לתיארוך של גילים צעירים יותר.
תיארוך איזוכרון.
תיארוך רובידיום-סטרונציום (אנ') מבוסס על התפרקות בטא של רובידיום-87 לסטרונציום-87, עם זמן מחצית חיים של 50 מיליארדי שנים בקירוב. עושים שימוש בשיטה זו על מנת לתארך סלעי יסוד וסלעים מותמרים, כמו גם לתיארוך של דגימות מהירח. תיארוך רובידיום-סטרונציום אינו מדויק כמו תיארוך אורניום-עופרת, עם טעויות של 30 עד 50 מיליוני שנים עבור דגימה בת 3 מיליארדי שנים.
שיטות תיארוך > טבעות עצים

תיארוך באמצעות טבעות עצים (דֶּנְדְּרוֹכְּרוֹנוֹלוֹגְיָה) היא שיטה המבוססת על מדידות עוביין של טבעות עצים שנתיות. שיטה זו מאפשרת דיוק התארוך ברמה של שנה בודדת ולכן היא מדויקת בהרבה לעומת תארוך רדיומטרי לטווחים הרלוונטיים. נכון לשנת 2020, נתוני טבעת עצים מתוארכים עבור חלק מהאזורים בחצי הכדור הצפוני וזמינים 13,910 שנים אחורה לפני זמננו, כלומר עד תחילת האלף ה-12 לפנה"ס.
טבעות עצים נוצרות מדי שנה, אך עוביין מושפע מכמות המשקעים ומתנאים סביבתיים נוספים אליהם חשוף העץ החי. על פי סדר הטבעות והדגם שהן מתוות ברצף מסוים ניתן ליצור מתאם של טבעות עצים בין עצים שהתקיימו בתקופה חופפת כלשהי. שימוש בגזעי עצים שהתקיימו ביניהם חפיפות היוצרים יחד רצף ארוך בזמן מאפשר קביעת גיל של ממצאי עץ בחפירות אריכאולוגיות. ניתן אף למשוך את הרצף הדנדרוכרונולוגי אל מעבר לזמן חייהם של עצים רצנטיים על ידי מציאת חפיפות בין ממצאי עץ מתוארכים. רצפים כאלה נערכו על ידי מעבדות שונות ברחבי העולם על טבעות עצים של עצים מאריכי ימים.
תארוך טבעות עצים באמצעות דנדרוכרונולוגיה משמש כ"עמוד השדרה העיקרי" של כיול פחמן רדיואקטיבי לפרקי הזמן שבהם זה אפשרי (כמעט 14 אלף שנה). שיטות אחרות מעבר לטבעות העצים, מאפשרות לכייל את העקומה של תארוך פחמן 14 לשנים קדומות יותר. שילוב של טבעות מאלמוגים ימיים, ספלאותמים, מאקרו מאובנים, ומשקעים באגמים, ומגיעה נכון לשנת 2020 חזרה ל-55,000 שנים לפני זמננו.
שיטות תיארוך > שיטות נוספות

תיארוך חומצות אמינו - תארוך באמצעות שינוי היחסים בין תצורות שונות של חומצות אמינו המשתנות מרגע מות האורגניזם.
טיפולוגיה – קביעת גילם של ממצאים ארכאולוגיים שנתגלו באתרים שונים, על פי טיפוסי כלים שזוהו כמאפיינים תקופות מסוימות.
סטרטיגרפיה – שיטת תיארוך ארכאולוגי המתבססת על ההנחה ששרידי תרבות האדם מצטברים באתר זה על גבי זה, כאשר השרידים הקדומים מצויים מתחת לשרידים המאוחרים להם.
מגנטוסטרטיגרפיה – טכניקת מתאם גיאופיזית המשמשת לתיארוך רצפים מסלעי משקע וולקניים. השיטה פועלת על ידי איסוף דגימות וניתוחן כדי לקבוע את הקוטביות של השדה המגנטי של כדור הארץ בזמן שנוצרה השכבה.
מאובן מנחה – מאובן של בעל חיים או צמח שהתקיים בתפוצה גאוגרפית רחבה אך שרד זמן קצר יחסית, והימצאותו מאפשרת לתארך שכבות גאולוגיות. בארכאולוגיה משמש המונח לציון סגנון או טכנולוגיה המאפיינים תקופה או תרבות ארכאולוגית מסוימת.
תיארוך אובסידיאן באמצעות מיום.
כרונוסטרטיגרפיה – ענף הסטרטיגרפיה החוקר את גילאי שכבות הסלע ביחס לזמן.
היפוך גאומגנטי – חקר השינוי בשדה המגנטי של כדור הארץ, שמאפשר לתארך משקעים לפי כיוון הקוטביות.
ראו גם

גאוכרונולוגיה
תיארוך מצטבר
הערות שוליים

↑  ראובן אלקלעי, מלון עברי שלם, כרך 3, הוצאת גליל, 1994
1 2  Van der Plecht, J; Bronck Ramsey, C; Heaton, T. J.; Scott, E. M.; Talamo, S (August 2020). "Recent Developments in Calibration for Archaeological and Environmental Samples". Radiocarbon. 62 (4): 1095–1117
טבעות גדילה על חתך אופקי של עץ, שניזוק מפגעי מזג האוויר. העץ נכרת בסביבות שנת 1111 לספירה לשם בניית בתי הפואבלו בפארק הלאומי ההיסטורי של תרבות צ'אקו.
בילי קורגן

| --- | --- |

בילי קורגן בהופעה בקלן שבגרמניה, 11 ביוני 2005
 לידה:  17 במרץ 1967 (בן 57) אלק גרוב ווילג', באילינוי שבארצות הברית ארצות הברית
 שם לידה:  ויליאם פטריק קורגן הבן
 מוקד פעילות:  שיקגו 
 תקופת הפעילות:  מ-1985
 מקום לימודים:  Glenbard North High School 
 עיסוק:  מוזיקאי מלחין מפיק
 סוגה:  רוק, רוק אלטרנטיבי, סינת'-פופ 
 סוג קול:  טנור 
 כלי נגינה:  גיטרה, בס, קלידים
 חברת תקליטים:  Caroline Virgin  Reprise  Warner Bros. Records
 בן או בת זוג:  Chloe Mendel (16 בספטמבר 2023–?) 
 http://www.myspace.com/billycorganmusic
 פרופיל ב-IMDb
 
ויליאם פטריק קורגן הבן (באנגלית: .William Patrick Corgan, Jr; נולד ב-17 במרץ 1967) הוא זמר אמריקאי, מלחין, גיטריסט ומשורר. קורגן הוא הסולן והגיטריסט המוביל של להקת הרוק האלטרנטיבי הסמאשינג פאמפקינס. קורגן תרם רבות לעיצוב עולם הרוק האלטרנטיבי.
עיתונאי המוזיקה ג'ים דרוגטיס אמר כי "מבין כל האמנים והדמויות הבלתי נשכחים שצמחו בעידן האלטרנטיבי, קורגן היה כוכב הרוק הכי מסורתי, עם כל התכונות הטובות והרעות הנובעות מכך." בשנת 2000, התפרקו הסמאשינג פאמפקינס, ואילו קורגן הקים את הלהקה קצרת הימים Zwan, ביחד עם מתופף הפאמפקינס, ג'ימי צ'מברלין. לאחר שכתב אלבום סולו בשם TheFutureEmbrace ופרסם אוסף שירים שנקרא Blinking with Fists, הקים קורגן מחדש את הסמאשינג פאמפקינס ב-2006, יחד עם צ'מברלין.
היסטוריה > ילדות ושנים ראשונות

קורגן נולד באילינוי שבארצות הברית. הוא הילד הבכור לוויליאם קורגן האב, גיטריסט בלוז, ומרתה לואיז מאייס קורגן לוטז. הוריו הביאו לעולם ילד נוסף, ריקי, לפני שהתגרשו ב-1970. לוויליאם היה גם בן חורג, אבל קורגן מעולם לא גילה את זהותו. לאחר גירושי הוריו, נישא אביו שוב במהרה לדיילת, וקורגן ואחיו עברו לחיות איתם בגלנדייל הייטס שבאילינוי.
קורגן טוען, שהוא היה נתון במהלך שנים אלה להתעללות פיזית ונפשית מצד אימו החורגת. לקורגן נולד אח חורג נוסף בשם ג'סי ב-1976. ג'סי לקה בשיתוק מוחין מתון, תסמונת טורט ובמוגבלויות נוספות, וקורגן בילה זמן רב בנעוריו בטיפול בו ובהגנה עליו. כשאביו ואימו החורגת נפרדו, נותרו קורגן ושני אחיו לגור עם אימם החורגת, בשעה שהוריהם הביולוגיים גרו בנפרד, במרחק של כשעת נסיעה.
קורגן, שהתפתחותו הגופנית הייתה מהירה משל חבריו לכיתה, היה אתלט מוביל בבית הספר היסודי. עם עלייתו לתיכון גלנברד שבקרול סטרים, אילינוי, הוא נחשב לאתלט בינוני בלבד. הוא החליט להתחיל ללמוד לנגן על גיטרה כשראה בבית חבר את הגיבסון מדגם Flying V שלו. קורגן הפקיד את חסכונותיו בידי אביו, שקנה לו חיקוי משומש של גיבסון לס פול.
התעניינותו של קורגן במוזיקה בשנותיו המוקדמות התמקדה בלהקות רוק כבד כמו Led Zeppelin, חלוצי ההבי מטאל Black Sabbath, ושאר להקות רוק כמו Queen, Boston, ELO ו-Cheap Trick. בתיכון, נחשף קורגן לרוק האלטרנטיבי באמצעות Bauhaus ,The Cure ו-The Smiths.
קורגן היה חבר במספר להקות במהלך התיכון וקיבל תעודת הערכה עם סיום לימודיו. מספר מוסדות הציעו לו מענקים ומלגות לימודים, ביניהם אוניברסיטת מישיגן. סבתו הותירה לו חיסכון שנועד ללימודיו המתקדמים, אך קורגן החליט להשקיע את כל מרצו במוזיקה. קורגן ולהקתו The Marked, עברו לסנט פטרסבורג, פלורידה ב-1985. מקור שם הלהקה בסימני הלידה (אנגלית: Birth marks) של קורגן ומתופף הלהקה, רון רוסינג. הלהקה לא נחלה הצלחה והתפרקה לבסוף, מה שהוביל את קורגן לשוב לשיקגו ולעבור לגור במחיצת אביו. לא חלף זמן רב והוא החל להרכיב להקה חדשה בשם "Smashing Pumpkins".
היסטוריה > הסמאשינג פאמפקינס

בעת שעבד בחנות תקליטים, קורגן פגש בגיטריסט ג'יימס איהא, והשניים התחילו להקליט איי-סייד ובי-סייד#סוגים נוספים של חומרים מוזיקליים. קורגן תיאר אותן מאוחר יותר כ"הקלטות גות-פופ פסימיות". אחר כך, הוא פגש בבסיסטית דרסי רצסקי במופע מקומי, שעה שניהל עימה ויכוח שנגע ללהקה שניגנה. לא חלף זמן רב ולהקת הסמאשינג פאמפקינס הורכבה. השלישייה החלה לנגן יחדיו במועדונים מקומיים בליווי מכונת תופים. הלהקה צירפה במהירות לשורותיה את המתופף ג'ימי צ'מברלין. כרביעייה, הלהקה הופיעה לראשונה במועדון המטרו בשיקגו, ב-5 באוקטובר 1988.
הלהקה הרעננה שילבה מגוון סגנונות, כגון רוק פסיכדלי והבי מטאל, לכדי צליל ייחודי, הניכר באלבום הביכורים שלה, Gish, שראה אור ב-1991. Gish עלה על הציפיות, והאלבום הבא, Siamese Dream, נחל הצלחה מסחררת. על תקופה זאת העיבו התככים הפנימיים בין חברי הלהקה. קורגן תואר בתקשורת כ"חולה שליטה" ופרפקציוניסט, מפני שנטען לגביו שהקליט בעצמו את קטעי הגיטרה והבס של איהא ורצסקי ב-Gish ו-Siamese Dream. חרף הנאמר, האלבום זכה לשבחים מקרב המבקרים, והשירים "Today" ו-"Disarm" הפכו ללהיטים.
האלבום הכפול Mellon Collie and the Infinite Sadness ב-1995, התקבל בתשואות רבות אף יותר, וכלל מספר רב של להיטים חדשים. האלבום היה מועמד לשבעה פרסי גראמי באותה השנה, והוענקו לו תשעה אלבומי פלטינה לרגל מכירותיו. השיר "1979" היה הלהיט הגדול ביותר של קורגן עד לימי כתיבת שורות אלה, בהגיעו לראש מדרגי המגזין בילבורד לשירי רוק. ההופעה של הלהקה בתוכנית האירוח סאטרדיי נייט לייב ב-11 בנובמבר 1995, שנועדה לקדם את החומר החדש, הייתה גם הופעתו הראשונה של קורגן בראש מגולח. הוא שומר על מראה זה עד היום. לפני כן נהג לשנות את תסרוקתו לעיתים תכופות.
במהלך סיבוב ההופעות לאלבום החדש, נחתה על הלהקה מהלומה. ב-12 ביולי 1996, צ'מברלין וג'ונתן מלוויין, הקלידן שצורף לסיבוב ההופעות, לקחו מנת יתר בחדר מלון. צ'מברלין שרד, אך לא כן מלוויין. שאר חבריי הלהקה החליטו לפטר את צ'מברלין לנוכח התמכרותו להרואין והתקרית שאירעה, ולהמשיך כשלישייה. אלבומם הבא, Adore, הופיע ב-1998, והוקלט בליווי מכונת תופים ומתופפים שנשכרו למטרות אלה. תוכנו נחשב יותר מאופק מעבודתה הקודמת של הלהקה. Adore זכה במחמאות רבות מצד חלק מהמבקרים והמון מעריצים, אבל מבקרים אחרים ורוב המאזינים הפחות אדוקים טענו שהלהקה סטתה יותר מידי מכור מחצבתה. הדבר הוביל לירידה משמעותית במכירות האלבום (1.3 מיליון מכירות בארצות הברית).
צ'מברלין שב ללהקה ב-1999. ב-2000 הופיע Machina/The Machines of God, אלבום קונספט שהוביל שנית למחלוקת בקרב המבקרים, וגרר מכירות נמוכות מתמיד. עם גמר הקלטת האלבום, הבסיסטית רצסקי פרשה מהלהקה, והוחלפה בבסיסטית הקודמת של הלהקה Hole, מליסה אוף דר מאוור, לטובת סיבוב ההופעות הבא. ב-2000 הוציאה הלהקה את האלבום Machina II/The Friends & Enemies of Modern Music להורדה חופשית ברשת האינטרנט.
הלהקה התפרקה בשנת 2000, וניגנה את הופעתה האחרונה ב-2 בדצמבר במועדון המטרו באותה השנה. באפריל 2006, הכריזה הלהקה רשמית על איחוד קרב והקלטתו של אלבום חדש. לחברים הוותיקים, בילי קורגן וג'ימי צ'מברלין, הצטרפו ג'ף שרודר, ג'ינג'ר רייס וליסה האריטון. ב-22 במאי 2007, שבה הלהקה להופיע, לקידום אלבומה החדש, Zeitgeist.